DI PULAU MANHATTAN,
TERDAPAT DUA SKUAD DETEKTIF YANG DIKHASKAN UNTUK KES HOMISID:
MANHATTAN UTARA DAN MANHATTAN SELATAN.
MEREKA MENYIASAT PEMBUNUHAN YANG PALING KEJAM DAN SUKAR.
INI KISAH MEREKA.
Seorang pegawai bank Wall Street yang kerap berjoging di Central Park
terlantar di hospital.
Polis berkata dia dibiarkan mati.
Pada April 1989, kami ada kes pejoging Central Park yang terkenal.
Ia kes besar kerana tempat kejadiannya Central Park
dan kerana jenayahnya yang dahsyat.
Mangsa dalam jenayah itu, Trisha Meili, diserang secara seksual.
Dia dibiarkan mati.
Dia dipukul dengan teruk sehingga dia koma.
Ia benar-benar membangkitkan rasa gerun.
Polis percaya geng itu bersemuka dengannya di sini,
kemudian heret dia 200 kaki ke dalam hutan.
Apa dah jadi dengan manusia?
Saya takkan berjoging di sini waktu malam.
Nampaknya NYPD dah hilang kawalan.
Pada tahun 1989, dadah dan keganasan ialah sesuatu
yang saya tak pernah lihat dalam kerjaya saya ketika itu.
Saya tidur di apartmen dengan rasa takut.
Saya bersendirian. Dulu saya tidur dengan pistol di bawah bantal.
Saya dirompak lapan kali. Saya diserang tiga kali.
Orang mahukan penawar
kepada satu krisis jenayah yang tak dapat diselesaikan
yang berbaur balas dendam.
KEADILAN UNTUK MANGSA CENTRAL PARK!
Jadi, ada desakan besar untuk selesaikannya segera.
Lima lelaki muda dibawa masuk.
Mereka ditahan dan dituduh merogol.
Budak-budak ini dikenali sebagai "Central Park Five".
Perbezaan antara seorang wanita putih yang kaya, muda dan berambut perang
dengan pemuda-pemuda berwarna, berkulit Hitam dan Latin,
yang berada di taman dan terus dipersalahkan atas jenayah itu,
hanya menyentuh isu kaum dan prejudis.
Akhirnya, lima lelaki ini disabitkan bersalah
atas serangan seksual terhadap Trisha Meili.
Tapi ada orang yang ragu-ragu sama ada keadilan ditegakkan.
Bukti fizikal tak wujud tentang budak-budak ini.
Mungkin ada perogol di luar sana
yang telah menyerang atau sedia untuk menyerang lagi.
KETAKUTAN TERHADAP CENTRAL PARK TIMBUL SEMULA
Tapi kes pejoging Central Park bukan bermula dengan Trisha Meili.
Ada mangsa-mangsa lain yang tak pernah dikenali langsung
yang kisahnya patut diceritakan.
Okey, rakaman bermula.
Tugas kami adalah untuk memastikan anda boleh tidur pada waktu malam.
Penting bagi sebuah keluarga untuk tahu pembunuh saudara mereka.
Belas kasihan kepada mangsa perkara paling penting.
Saya suka membongkar sesuatu.
Apa sebenarnya terjadi?
Kita nak tahu hal sebenar.
Itulah tugas detektif.
Naluri kita membantu orang.
Di New York City, NYPD…
inilah impiannya.
14 JUN 1989 - 2 BULAN SELEPAS SERANGAN PEJOGING CENTRAL PARK
5.30 PETANG
Saya berusia tujuh tahun waktu itu.
Mak pesan makanan Cina untuk kami.
Kami dengar ketukan di pintu.
ANAK TIRI LOURDES
Saya andaikan makanan Cina dah sampai.
Kami buka pintu, dan ada seorang lelaki di sana.
Dia mencari penjaga bangunan. Kami kata dia tiada.
Kemudian, dia masuk.
Tolak saya ke tepi. Tutup pintu.
Dia mula minta duit.
Mak saya tawarkan barang kemas dan duit yang dia ada.
Mak saya sedang mendukung adik perempuan saya, Amanda.
Dia jadi agresif, dan saya tahu mak saya takut.
Kemudian, kami mula menangis.
Kami keliru melihat apa yang berlaku.
Dia pegang dia
dan dia tanya,
"Mata atau anak-anak kau?"
Dia suruh mak saya pilih.
Dia buat keputusan. Itu kali terakhir saya jumpa dia.
Saya seorang kapten bersara, NYPD. Berkhidmat selama 31 tahun.
Saya mahu sertai West Point,
tapi markah saya 40% dalam subjek kimia.
Akhirnya, saya jadi polis.
Itu pilihan kedua saya.
Pada musim panas 1989, saya pegawai pemerintah
Divisyen Detektif 5, Manhattan Utara.
Saya dalam perjalanan untuk makan malam apabila saya dapat panggilan kelui saya.
Penghantar kata, "Kapten, ada pembunuhan di Jalan 97 Timur."
Tak makan malam pun.
Saya pergi ke lokasi itu.
Mangsa telah dirogol dan ditikam.
Dia dibawa ke Hospital St. Luke.
Doktor merawatnya, tapi dia disahkan mati ketika tiba.
Kami dapat kenal pasti dia sebagai Lourdes Gonzalez,
ibu berusia 24 tahun kepada tiga orang anak.
Ada darah pada dinding, di atas lantai
dan di atas katil di salah satu bilik tidur.
Kami cari sebarang pisau yang berlumuran darah
dan tak temukan apa-apa.
Geledah apartmen, bilik tidur, koridor dan laman,
dan tak temukan apa-apa.
Semasa dia diserang, Lourdes bersendirian di apartmen
dengan dua anak lelaki dan seorang bayi.
Pasangannya, yang merupakan penjaga bangunan,
telah pergi ke Bronx.
Apabila dia pulang, kami beritahu dia apa yang berlaku.
Dia terkejut.
Dia nampak menggeletar.
Tapi dengan beberapa luka tikaman, ia jenayah keghairahan.
Jadi, kita akan mempersoalkan pasangannya.
Mereka bergaduh? Mereka bertengkar?
Detektif menyoal siasat dia.
Mereka menentukan bahawa dia boleh buktikan keberadaannya pada masa kejadian.
Jadi, dia diketepikan.
Tony kata dia takkan kembali.
Saya tak faham.
"Apa maksud awak?"
Saya masih ingat Carlos menangis.
Dia mengalami hiperventilasi dan dalam kesedihan.
Mak saya seorang wanita yang penyayang.
Dia masih muda semasa melahirkan saya.
Dia berusia 18 tahun.
Saya masih ingat senyuman dia, dekahan ketawa dia.
Saya suka bersama dia.
Dia buat saya gembira.
Saya rasa dia bidadari dalam hidup ayah saya pada masa itu
yang mengajari kami cara untuk hidup dengan baik.
Saya mula tinggal dengan dia ketika saya berusia enam tahun. Ia lancar.
Carlos teman sebilik saya. Itu adik saya.
Ketika kami hidup bersama, kami buat semuanya bersama.
Dia layan Tony seperti anaknya sendiri.
Saya masih ingat waktu dia mengandungkan Amanda.
Carlos dan saya gembira.
Kami curahkan kasih sayang kepada dia.
Dia sentiasa ada di sisi kami.
Itu cuma dinamik keluarga kami.
ANAK LOURDES
Malangnya, ia telah dirampas dengan sangat cepat.
Detektif Irma Rivera antara detektif kanan Mangsa Khas saya.
Bagi kanak-kanak, dia melambangkan seorang ibu,
yang membantu
dalam mendapatkan maklumat daripada mereka.
PRESINT 23
Saya dihubungi dan diminta ke Presint 23
kerana ada dua kanak-kanak yang mereka mahu saya soal siasat.
Saya masuk ke bilik.
Saya nampak dua budak lelaki yang comel, rambut hitam, orang Sepanyol.
Mereka nampak agak takut.
Semasa menyoal siasat kanak-kanak yang ada pengalaman begini,
saya cuba perhatikan jumlah maklumat yang saya boleh dapat daripada mereka,
tapi lakukannya dengan perlahan dan tidak tergesa-gesa.
Saya tinggalkan balai
dan saya bawa mereka ke bodega di Jalan 102 dekat Third Avenue.
Beli gula-gula dan minuman, dan bawa mereka balik ke balai.
Saya melepak dengan mereka. Saya soal siasat mereka secara individu.
Di balai polis, saya ulang apa yang berlaku.
Dia beri mak saya kata dua.
Dia kata, "Mata atau anak-anak kau?"
"Mata atau anak-anak kau"
ialah sesuatu yang saya tak pernah dengar penjenayah lain cakap.
Dia beritahu dia,
"Bukan anak-anak saya."
Jadi, mak saya suruh saya dan Carlos
bawa Amanda ke bilik.
Amanda ada di dalam almari dengan bantal.
Saya dan Tony duduk di atas lantai dan melihat pintu.
Mereka masuk ke biliknya dan kami dengar semuanya.
Kami saling berpelukan.
Sama ada kami menunggu mak saya datang ambil kami,
atau lelaki itu yang akan masuk.
Saya masih ingat tapak kaki dia
berjalan,
kemudian pergi.
Apabila mak kami jerit nama kami, saya buka pintu
dan nampak dia di koridor panjang apartmen kami
berlumuran darah, meminta kami dapatkan bantuan.
Apabila difikirkan semula,
dia tawarkan diri
untuk dikorbankan.
Dia tak fikir dua kali.
Budak-budak ini baru menyaksikan perkara paling dahsyat.
Ia menghancurkan kepercayaan mereka dalam sekelip mata.
Budak-budak itu juga berikan gambaran
kepada pelakar Jabatan Polis Bandar Raya New York.
Ia memberi detektif idea tentang rupa pelakunya.
Saya masih ingat kulit dia.
Dia lebih gelap.
Rambutnya leper.
Mereka menggambarkan lelaki Sepanyol, kira-kira 178 sentimeter, berkulit gelap.
Dia pakai baju berjalur biru dan berambut leper.
Apa yang dia buat kepada budak-budak ini…
Mereka kanak-kanak dan itu ibu mereka. Teruk.
Lelaki ini memang kejam.
1 HARI SELEPAS HOMISID LOURDES GONZALEZ
Malam ini, ada kemarahan kerana pembunuhan,
serta pencarian seorang pembunuh berbahaya.
Dia seorang yang baik. Saya tak percaya dia dah mati.
Laporan pegawai perubatan menyatakan
bahawa Lourdes Gonzalez ditikam sembilan kali, dirogol,
dan dia hamil enam minggu.
Mendengar yang dia hamil buat saya rasa lebih teruk
mengetahui akan ada seorang lagi kanak-kanak terlibat.
Datuk Bandar Koch menawarkan ganjaran $10,000
untuk cuba tangkap lelaki yang bunuh seorang wanita hamil.
Lelaki itu pembunuh patologi.
Jadi, kami mengerah setiap anggota polis
untuk mencari dia, serta menawarkan ganjaran ini.
Semasa kejadian semalam, dia mencari penjaga bangunan.
Dia memakai baju kemeja berjalur biru dan putih.
Kami adakan sidang akhbar
untuk umumkan rupa dia agar orang ramai berjaga-jaga.
Kedua, saya harap seorang saksi tampil.
Budak itu terdengar kenyataan,
"Mata atau anak-anak kau?"
Apabila saya lihat laporan berita tentang Lourdes,
dengar apa yang lelaki itu kata kepadanya, dan keadaannya…
MANGSA TERSELAMAT
…yang saya pernah dengar,
dan versi lain "mata atau nyawa kau,"
saya mula sedar.
Saya kata, "Ya Tuhan! Celaka! Dia lelaki yang sama."
Dalam Unit Jenayah Seks, kami jumpa satu kes pada 11 Jun
yang mempunyai modus operandi yang sama dengan kes Lourdes Gonzalez,
dan bercakap dengan mangsanya.
Tiba-tiba, polis baharu datang untuk bercakap dengan saya.
Mereka minta saya beritahu semula keseluruhan cerita
dengan sangat terperinci.
11 JUN 1989 3 HARI SEBELUM HOMISID LOURDES GONZALEZ
Saya berasal dari Brooklyn.
Saya tinggal di bandar dan bekerja selepas kolej.
Hari itu hari Jun yang indah. Saya gembira.
Saya berjalan di Central Park.
Serangan terhadap pejoging Central Park sesuatu yang saya nampak dalam berita.
Saya ada baca dalam akhbar. Ia heboh.
Ia menakutkan orang ramai.
Hari itu, saya cuma ingat
saya rasa gelisah dan cuba menjaga diri.
Saya tak tahu ada orang perhatikan saya,
ikut saya pulang,
bunyikan loceng,
beritahu saya dia anak penjaga bangunan yang datang untuk membaiki sesuatu.
Saya sangat naif dan saya buka pintu.
Dia masuk.
Dia kunci pintu itu dan saya terus panik.
Saya melawan.
Dia tumbuk muka saya dan cederakan hidung saya.
Saya terus berhenti melawan.
Saya sangat berhati-hati
sebab saya boleh nampak yang dia gila.
Saya pisahkan diri saya. Saya tinggalkan tubuh saya,
berpisah dan pandang bawah.
Pada satu ketika selepas serangan seksual itu,
dia kata, "Mata atau nyawa kau?"
Saya kata, "Saya perlukan mata saya."
Dia cuba tikam muka saya.
Mujur pisau itu tak besar sangat.
Muka saya ada kesan tusukan yang memerlukan jahitan.
Saya rasa dia cuma suka keganasan.
Dia seronok.
Saya di atas lantai bilik air, meringkuk.
Kemudian, dia ambil semua duit saya, semua barang kemas saya
dan tutup pintu.
Kemudian, saya kata kepada diri sendiri, "Sekarang, kau tak rasa apa-apa."
"Kau akan rasa hancur esok."
"Kau akan musnah."
Memang betul.
Pemburuan sedang giat dijalankan.
Polis berkata mereka ada gambaran baik
lelaki yang dipercayai pembunuh Lourdes Gonzalez.
Mereka berkata dia mungkin orang yang sama
yang menikam seorang wanita Ahad lepas di apartmennya di Jalan 116 Timur.
Mangsa itu terselamat.
Antara persamaan dalam dua kes ini,
polis berkata, ialah ketaasuban suspek dengan mata mangsanya.
Saya tahu ada perogol dengan modus operandi yang sama.
Senjata yang sama.
Dia cakap perkara yang sama, dapatkan mangsanya dengan cara yang sama.
11 JUN USIA: 23 TAHUN
Mereka gadis muda berusia 20-an.
Tapi mangsa kedua telah dirogol, kemudian dibunuh.
14 JUN USIA: 24 TAHUN - HOMISID
Kawan dan keluarga Lourdes Gonzalez, 24 tahun,
berkumpul untuk meratapi kematiannya hari ini.
Saya ingat pengebumiannya.
Saya ingat dengan jelas gereja penuh dengan orang.
Saya tak ingat bercakap dengan Carlos selepas itu.
Kami dah berpisah ketika itu.
Saya rasa penyelesaiannya
ialah Carlos ikut keluarga sebelah ibu.
Saya pula tinggal dengan ayah saya.
Mereka tak tahu siapa yang akan jaga saya.
Saya rasa tiada siapa mahu bertanggungjawab menjaga saya.
Saya rasa begitu.
Berpindah-randah sukar bagi saya.
Saya tak berapa faham keputusan
untuk hantar adik saya ke Puerto Rico dengan nenek saya.
Saya tak rasa ayah saya berada dalam keadaan yang baik
untuk membesarkan saya.
Carlos macam kawan baik saya. Kami buat semuanya bersama.
Kalau kami dapat berkomunikasi dan berbual, walaupun muda,
ia akan memberi kami sistem sokongan.
Dengan semua perkara yang berlaku,
saya tak rasa selamat lagi.
Satu-satunya orang yang buat saya rasa selamat
ialah mak saya.
19 JULAI 1989 1 BULAN SELEPAS HOMISID LOURDES GONZALEZ
Pada tengah hari 19 Julai, dalam skuad jenayah seks,
kami terima panggilan daripada Presint 19 yang mengatakan ada satu lagi kes rogol.
Kejadian ini berlaku di Jalan 95 dan Madison, dekat dengan Central Park.
RUMAH MANGSA
Kami pergi ke hospital dan bercakap dengan mangsa.
Dia diserang teruk.
Ada luka pada mukanya, luka pada kakinya.
Jadi, kami tak boleh tanya banyak.
Saya sertai skuad jenayah seks kerana ia salah satu tempat
kita boleh buat perubahan dalam hidup seseorang.
Saya mahu berada di sana, membantu mangsa.
Saya membesar di Bandar Raya New York
dan saya banyak dengar tentang keganasan.
Ia perkara biasa di New York…
MANGSA TERSELAMAT
…bila bukan kita mangsanya.
Saya baru menginjak usia 20 tahun. Saya ambil kelas seni
dan saya berjalan pulang.
Jadi, saya naik lif.
Dan…
saya berdiri di depan pintu depan apartmen
dengan kunci di tangan saya.
Saya dengar ada orang datang…
dengan pernafasan yang aneh.
Kuat dan laju.
Orang ini berjalan melepasi saya,
naik satu anak tangga, kemudian turun.
Saya tanya, "Awak nak ke mana?"
Ketika itu, dia menerpa ke arah saya dengan pisau
dan kata, "Aku cuma nak bercakap dengan kau."
Dia acu pisau di belakang leher saya.
Jadi, saya benarkan dia masuk.
Dia kata, "Tanggalkan baju."
Saya dapat rasa satu reaksi dalam diri saya.
Saya tahu saya perlu bertenang
dan berlembut
agar saya selamat.
Apabila ia berakhir,
dia cabut telefon daripada soket.
Dia ikat saya.
Ketika itulah dia kata, "Mata atau nyawa kau?"
Kemudian, dia pergi ambil pisau
dan mula memotong bawah dan atas
mata saya, dan…
Saya tak tahan lagi.
Mujurlah dia berdiri
dan dia keluar dari bilik.
Saya nak lupakan yang saya tak pernah melawan.
Reaksi semula jadi itu,
untuk tak melawan,
ialah pengorbanan yang…
saya tak pernah lupakan.
Saya masih bergelut dengan hal itu.
SELAMAT DATANG KE PRESINT 20
Kami tak pasti kalau ia sama,
tapi semakin banyak maklumat yang saya terima daripada pengadu,
semakin saya sedar yang kami mungkin ada coraknya.
Ada modus operandi, perkara yang sama berulang kali.
Pelaku masuk ke dalam apartmen, rogol, liwat, rompak.
Dia kata, "Mata atau nyawa kau?"
Dia lakukannya di kawasan yang sama.
RUMAH MELISSA
RUMAH LOURDES
Penjenayah cari sesuatu yang berkesan untuk mereka.
Berjaya sekali, pasti berjaya lagi.
Saya tahu dia perogol bercorak.
Saya cuba tak bawa kerja saya pulang,
tapi ada perogol bersiri di luar sana.
Kita risau akan keluarga kita, risau akan anak-anak.
Kita selalu ingatkan mereka agar berhati-hati.
Kita beritahu isteri kita,
"Jangan buka pintu sehingga awak tahu siapa orangnya."
Terlalu berhati-hati.
Kerisauan terbesar kami ketika itu ialah pelakunya akan menyerang lagi,
dan akan ada satu lagi pembunuhan dan rogol.
Ia disiarkan dalam berita.
Lakaran digantung di seluruh kejiranan.
Kami beritahu orang ramai di dalam bangunan tentang apa yang berlaku
untuk lihat kalau sesiapa nampak apa-apa, atau cam lakaran itu.
Polis sediakan talian penting untuk maklumat tentang kes-kes ini.
Kami sediakan talian penting. Mereka akan buat panggilan telefon.
"Ada lelaki yang tinggal dua rumah dari sini yang sama dengan gambaran itu."
"Saya tak pernah percaya dia. Dia aneh."
Atau, "Saya nampak dia dengan pisau lipat hari itu
memotong oren."
Kita perlu kejar setiap satu petunjuk.
Malangnya, dalam kes ini, satu pun tak membuahkan hasil.
Saya tahu wanita dirogol di New York dan seluruh negara.
Saya tahu benda ini berlaku.
Tapi saya tak terlalu memikirkannya.
Cuba hidup dengan berhati-hati saja.
Mungkin ia akan berlaku pada waktu malam,
atau di kawasan kejiranan yang mungkin tak berapa selamat,
tapi tengah hari itu cuma indah.
Kita tak terfikir ia akan berlaku hari itu.
Saya datang ke New York untuk ke sekolah fesyen kecil.
Waktu itu tengah hari Sabtu, dan saya dengar pintu diketuk.
Saya buka pintu. Dia letak tangan di muka saya begitu
dan tolak saya.
Kita boleh rasa kemarahannya. Dia cuma orang yang bengis.
Dia rogol saya dua kali dan saya…
Sebahagian daripada memori itu sudah kabur,
atau hilang, atau terkunci.
Dia nak ambil kad bank saya dan keluarkan duit.
Dia kata, "Aku tak percaya kau."
"Sama ada aku ikat kau, atau bunuh kau." Saya kata, "Saya akan ambil skarf."
Jadi, saya kena berjalan di depan pintu untuk ambil skarf.
Apartmen itu studio kecil, tapi dia biarkan saya pergi sejauh itu,
yang luar biasa, kerana dia di atas saya awalnya.
Naluri saya suruh saya keluar.
"Kau ada satu peluang. Ambillah."
Saya lari sambil menjerit.
Dia berada beberapa inci di belakang saya.
Saya terjumpa penjaga bangunan. Entah apa saya cakap.
"Saya dirogol. Dia di belakang saya." Atau seumpamanya.
Penjaga itu tangkap dia, orang lain tangkap dia,
kemudian tahan dia untuk diambil polis.
Kami dapat panggilan ada seorang pelaku ditahan.
Nama dia Matias Reyes.
Tanpa diminta atau disuruh, dia kata, "Saya yang buat."
Dia berusia 18 tahun, senyap, 178 sentimeter, berkulit gelap.
Apabila detektif menyoalnya, mereka sedar
bahawa dia mungkin pelaku kes rogol dan homisid sebelum ini.
Jadi, Peguam Daerah turun padang.
Mereka mula nampak bahawa coraknya sama
dan dia mungkin terlibat dalam homisid itu.
Semuanya melibatkan wanita muda.
Semuanya melibatkan sama ada helah atau tolakan.
Semuanya berlaku di dalam kawasan 20 blok.
Semuanya melibatkan penggunaan pisau, rompakan dan rogol.
Mereka nak saya turun ke balai segera untuk mengenal pasti…
Hanya untuk lihat barisan suspek. Itu saja mereka cakap.
Sekilas pandang, saya tahu siapa orangnya.
Saya menggigil ketakutan.
Reaksi spontan.
Tak syak lagi dialah orangnya.
Tak syak lagi.
Saya dengar dia ditangkap
dan saya perlu jumpa detektif.
Melihat dia sangat mengejutkan.
Dia pakai baju yang sama yang dia pakai,
dan ingatan saya sangat kukuh.
Saya tahu dia orangnya.
Dia beritahu detektif yang dia berasmara dengan gadis-gadis ini.
Dia seorang yang gila.
Dia kata dia dah banyak kali merogol,
tapi Reyes nafikan terlibat dengan homisid Lourdes Gonzalez.
Pada ketika itu, Reyes ditunjukkan satu lakaran
yang telah digambarkan oleh anak-anak Lourdes Gonzalez.
Matias melihatnya dan detektif kata,
"Kenal?"
Matias kata, "Ya, nampak macam saya."
Dia pandang detektif dan kata, "Habislah saya."
Matias Reyes mula membuat pengakuan
atas pembunuhan Lourdes Gonzalez.
Kami rakam video.
Kadangkala, dia membebel, sangat marah.
Pada masa lain, dia menyesal.
Dia akan kata, "Mak," sambil menjerit.
PENGAKUAN MATIAS REYES
Dia seperti dicampak ke udara sambil menjerit.
Dia kata Lourdes Gonzalez ambil pisau,
tapi dia menggeletar. Dia takut.
Dia kata dia ambil pisau itu daripadanya,
dan begitulah dia akhirnya membunuhnya.
Semasa hal ini berlaku, saya ada anak sembilan tahun dan satu tahun.
Jadi, saya faham keperluan untuk melindungi anak-anak kita.
Kita perlu bersimpati dengan dia.
Idea bahawa seseorang boleh dibunuh dengan begitu kejam,
ditikam sembilan kali, buat saya marah.
Matias Reyes ada kemarahan yang bersifat impulsif.
Dia tak stabil.
Dia dituduh secara rasmi
dengan empat tuduhan rogol, darjah pertama,
meliwat, merompak
dan menyerang dengan senjata maut,
serta satu tuduhan homisid.
Di sini, Matias Reyes, 18 tahun dituduh atas beberapa siri rogol kejam
di East Side Manhattan,
satu daripadanya berakhir dengan pembunuhan.
Bila saya tahu dia bunuh Lourdes,
apa yang paling menyakitkan ialah saya masih hidup dan dia tidak lagi.
REMAJA DITAHAN ATAS TUDUHAN ROGOL
Saya terima berita itu
dan rasa lega.
DITANGKAP!
Saya lihat dalam akhbar yang dia tertangkap.
Apabila saya lihat gambar itu…
saya ingat dia.
Jadi, saya dah tahu dia orangnya.
Saya terima panggilan daripada sarjan saya. Dia kata,
"Irma, awak pernah dengar nama Matias Reyes?"
Saya jawab, "Ya."
Pada 17 April 1989, saya ada nama dia sebagai suspek
dalam kes melibatkan rogol
yang berlaku di Central Park di Jalan 106 di East Side.
Kes saya di Central Park berlaku dua hari sebelum kes pejoging Central Park.
Kami soal siasat mangsa. Satu perkara yang dia perasan
ialah bawah dagu lelaki itu baru dijahit.
KECEMASAN
Pada tahun 1989,
kebanyakan hospital pernah ada log di wad kecemasan,
siapa datang dan tujuan mereka datang.
Jadi, kami pergi ke setiap hospital.
Kami periksa log.
Ada seorang lelaki yang ada jahitan baharu di dagunya,
dan nama pada entri itu ialah Matias Reyes.
Saya siasat latar belakangnya. Dia tiada rekod jenayah langsung.
Tiada gambar dalam fail dia. Tiada apa-apa.
Kemudian, bos saya pindahkan saya daripada kes itu
kepada pasukan penderaan kanak-kanak.
Saya tiada pilihan, jadi saya agak marah.
Jadi, kes itu seakan-akan mati.
Malangnya, kepimpinan Unit Mangsa Khas
pindahkan Irma daripada kes ini kepada kes lain.
Tapi kita perlu ingat, tahun itu tahun 1989.
Ada gelombang jenayah besar
yang menggunakan setiap sumber kami yang ada.
Nama Matias itu sentiasa bermain dalam kepala saya.
Apabila Sarjan McLaughlin hubungi saya dan beritahu saya
yang dia orang yang bunuh…
Apabila dia beritahu saya yang dia
yang bunuh ibu itu di depan kanak-kanak itu,
saya rasa serba-salah.
Saya rasa serba-salah selama bertahun-tahun.
Saya selalu fikir tentang mereka.
Kalau saya tangkap dia dalam kes itu, saya tahu keadaannya pasti berbeza.
Semua mangsa lain takkan jadi mangsa.
Budak-budak itu takkan kehilangan ibu mereka.
Itulah benda yang paling mengganggu saya.
Awak tahu…
Kes yang melibatkan kanak-kanak
mencabar bagi detektif.
Irma, setahu saya,
salah seorang detektif terbaik.
Dia sangat ambil berat tentang tugasnya.
Inilah lelaki yang polis percaya seorang perogol dan pembunuh kejam,
Matias Reyes, 18 tahun.
Saya pergi bekerja pada hari itu. Apabila saya masuk ke pejabat,
saya ditunjukkan gambarnya.
Sebaik lihat gambarnya, saya kata, "Itu Matias Reyes? Saya kenal dia!"
Saya kenal dia sejak dia kecil.
Dia bekerja di selekoh Presint 23.
Di bodega ini, Reyes hidangkan kopi kepada polis dari balai berdekatan.
Dia lelaki yang baik. Antara yang terbaik.
Saya berkhidmat di Presint 23 dari 1982 hingga 1987.
Jadi, saya selalu nampak dia.
Saya tak tahu siapa namanya.
Saya kenal dia sebagai budak yang bekerja di kedai itu.
Kemudian, saya terfikir, "Sekejap."
"Aku pernah bawa Carlos dan Tony ke kedai itu untuk beli gula-gula."
Saya tahu dia tiada ketika itu, tapi…
Itu menghantui saya.
PEGUAM DAERAH NEW YORK
Kami dapat tahu daripada Irma Rivera
yang mereka sudah kenal pasti orang bernama Matias Reyes
sebagai pelaku dalam kes lain.
Tapi malangnya, mangsa tersebut meninggalkan Negeri New York
dan sebarang cubaan untuk mencari mangsa tak berjaya.
Tahun 1989 itu bermulanya kegunaan teknologi DNA.
LAPORAN UJIAN DNA
Kami hantar sampel bukti DNA daripada tiga kes rogol itu,
serta kes rogol keempat dan homisid Lourdes Gonzalez kepada FBl.
Semua kes sepadan dengan DNA Matias Reyes.
Maka, Matias Reyes memutuskan untuk mengaku bersalah.
BANGUNAN MAHKAMAH JENAYAH
Perbicaraan hukuman ini ada insidennya.
Reyes menunjukkan kemarahannya terhadap peguam belanya…
WARTAWAN
…dan menyerangnya di mahkamah terbuka.
Siapa yang akan buat begitu? Kenapa sabotaj diri dengan cara itu?
Tapi dia tak dapat kawal keganasannya.
Dia dihukum penjara 33 tahun dan 4 bulan.
Akhirnya, dia layak mendapat parol.
Dia ada pilihan untuk keluar.
Bagaimana saya nak hidup mengetahui dia boleh keluar?
Kenapa?
Waktu itu, kami rasa tamatlah sudah
keganasan jenayah Matias Reyes.
Tapi kami dapat tahu kemudian
yang ada jenayah lain yang dia buat
yang kami tak tahu dia buat.
Tahun 2002, Matias Reyes hubungi Pejabat Peguam Daerah
dan mahu bercakap dengan seseorang tentang maklumat yang dia mahu berikan.
Seorang lelaki tampil dengan nama Matias Reyes.
Dia mengatakan dia sendiri menyerang dan merogol
wanita di Central Park pada tahun 1989.
Saya datang dari belakangnya,
serang dia dengan kayu dan pukul kepalanya.
Saya heret dia ke dalam semak.
Kemudian, saya rogol dia di sana.
Matias Reyes berkata dia terlibat dalam kes pejoging Central Park 1989.
Tiada apa yang menghairankan tentang seseorang yang mencelah
dalam kes media, sama ada mereka terlibat atau tidak.
Yang luar biasa ialah dakwaannya yang dia bertindak sendirian.
Apabila Matias Reyes tampil ke depan dan kata dia seorang saja
yang bertanggungjawab kerana merogol Trisha Meili,
dikenali sebagai pejoging Central Park, lima pemuda lain telah disabitkan bersalah
dan menjalani hukuman penjara yang lama untuk jenayah ini.
Mereka selalu kata mereka tak bersalah dan sentiasa menegaskannya jika boleh.
Malah, salah seorang daripada mereka, Korey Wise, bertemu Reyes di penjara
dan bergaduh.
Hal itu mungkin menyebabkan Reyes tampil.
Akhirnya, NYPD buat keputusan untuk tubuhkan pasukan siasatan
yang saya ketuai untuk siasat peranan Matias Reyes
dalam kes pejoging Central Park.
Kami tahu ada DNA orang yang tak dikenali
dalam kes itu yang tak pernah dikenal pasti.
Jadi, mereka dapatkan sampel DNA Matias Reyes
dan padankannya.
Matias Reyes sememangnya merogol pejoging Central Park, Patricia Meili,
kerana DNAnya yang ditemukan
pada pagi mangsa dibawa ke hospital.
Kalaulah kami ada bank data DNA pada tahun 1989, 1990 dan 1991,
kerana ia akan membolehkan kami kaitkan semua kes ini.
Ia bukan tentang menyabitkan defendan.
Ia juga tentang pembebasan yang tak bersalah.
Dengan maklumat baharu bahawa Matias Reyes ialah pemilik DNA yang tidak dikenali itu,
dan dia kata dia bertindak sendirian,
kes lima defendan itu dibatalkan dengan sewajarnya.
KAMI TANGKAP ORANG TAK BERSALAH
Ia kemenangan rakyat. Itu yang kita perlu ambil.
GERBANG ORANG YANG DIBEBASKAN
Malangnya, hal ini menjadi tanda hitam
bagi hubungan NYPD dengan komuniti kulit Hitam
selama bertahun-tahun.
Saya gembira untuk lima pemuda itu yang dituduh palsu,
tapi ia tak membantu saya
selain membangkitkan semula emosi, perasaan dan memori.
- Awak serang pejoging Central Park? - Ya.
Dia dalam rancangan 20/20 dan saya kata, "Apa?"
"Apa jadah ini?"
Masa silam yang muncul semula
ibarat kehidupan memberitahu kita, "Beginilah."
"Benda ini akan sentiasa wujud
dan permulaan baharu tak wujud."
Saya cuma naik marah lagi.
Ketidakadilan yang dilakukan
terhadap Central Park Five perlu diundurkan,
tapi ketidakadilan juga berlaku
kepada semua mangsa Matias Reyes yang lain.
Pada tahun 2019, saya menulis keratan untuk The Cut
yang dipanggil "Before, and After, the Jogger".
Akhirnya saya bercakap bukan saja kepada anak-anak Lourdes,
tapi saya juga bercakap dengan tiga wanita
yang menjadi mangsa serangan seksual yang Reyes disabitkan.
Mereka inilah yang tidak tercatat dalam cerita
apa yang kita gelar "kes pejoging Central Park".
Kisah dia berhak diceritakan.
Tiada cara lebih baik untuk ceritakannya daripada dengan anak-anaknya.
Saya cuma…
Saya berterima kasih atas segalanya yang dia buat untuk saya.
Saya selalu rasa bersalah kerana dia tak sempat jumpa
ibunya yang hebat.
Hanya melalui cerita yang saya dengar daripada abang-abang saya…
Dia seorang yang hebat.
Walaupun dia tiada di depan mata,
saya rasa dia bimbing saya.
Hal ini berlaku pada tahun 1989.
Apa saja sukan yang saya main, itu nombor jersi saya.
Berikan penghormatan kepada mak saya.
Saya rasa
dia seseorang yang ditakdirkan berada dalam hidup saya
untuk memimpin saya kepada sesuatu yang lebih besar.
Dia suruh saya hargai pendidikan
dan pastikan saya tunjukkan contoh yang baik.
Saya buat begitu.
Saya membantu memupuk semua itu dalam diri anak-anak saya sekarang.
Saya rasa bersalah.
Saya rasa marah,
menyalahkan diri sendiri dan menyalahkan orang lain.
Ia telah menjejaskan saya kerana…
ia hanya memusnahkan mental saya.
Semua orang ada kes yang menghantui mereka.
Kes Lourdes Gonzalez menghantui saya selama bertahun-tahun.
Hai, Carlos.
Gembira jumpa awak.
Maafkan saya.
Jadi, penting untuk saya jumpa Carlos.
Kes ini sangat mengganggu saya.
Saya ada namanya dalam kes lain.
Saya nak minta maaf kepada awak,
sebab saya rasa jika saya dapat dia, ini takkan berlaku.
Saya tak pernah marah kepada dia.
Saya tak mahukan dia hidup begitu.
Satu-satunya orang yang saya marah ialah Reyes.
- Betul. - Reyes patut…
dia patut menderita.
Jangan berikan kuasa awak kepada dia.
Hidup saya huru-hara.
Saya pernah keluar masuk penjara.
Berapa banyak feloni awak ada?
- Tiga pemilikan senjata api. - Okey.
Satu homisid.
Saya jadi penjenayah.
Sentiasa ada perbalahan. Sentiasa ada hukuman.
Saya belajar untuk memusnahkan
apa-apa saja yang memusnahkan saya dan keluarga saya.
Itu kitaran yang tak berpenghujung.
Hidup awak masih panjang. Awak boleh baiki lagi diri awak.
Mak awak nak beri awak kehidupan yang baik.
Sekarang masanya untuk hormati ibu awak dan jadi lelaki yang baik.
Ya.
Saya masih cuba untuk jadi lebih baik.
Saya masih berusaha.
Saya sedang membaiki diri, dan…
mak saya layak dapat itu.
Saya tahu ada dua lagi mangsa wanita yang terselamat.
Tapi kami tak dapat berjumpa dan bercakap.
Jadi, saya tulis surat dan kata,
"Kita semua lalui perkara yang sama, yang sangat teruk,
tapi alangkah bagusnya kalau kita boleh bersama
kerana hanya kita yang tahu dan faham apa yang kita lalui."
- Hei! - Hai!
Kami semua berjumpa.
Kami berkumpul beberapa kali selama bertahun-tahun.
Setiap tahun, tarikhnya akan tiba.
Saya akan kata, "Lupakan tarikhnya. Lupakan apa yang berlaku."
"Teruskan hidup. Lupakannya."
Tahun lepas, saya terfikir, "Kenapa?"
Jadi, saya ajak kawan-kawan makan malam
dan adakan parti "Pergi Mampus, Aku Masih Hidup".
- Betul! - Hebat.
Melissa, Meg dan saya bersahabat.
Kami semua terikat dengan kisah ngeri ini,
tapi kami juga terikat dengan kasih sayang.
Saya fikir, "Gadis-gadis ini melalui perkara yang sama dengan aku."
- Ya. - "Kami perlu jadi kawan."
- Berjumpa kamu ini satu revolusi. - Ya.
Saya rasa bertuah ada mereka.
Entah apa yang saya akan buat tanpa mereka.
Lourdes salah seorang daripada kami.
Dia cekal.
Saya banyak berfikir tentang dia.
Saya kasihan akan dia dan saya kasihan akan keluarganya.
Lourdes tiada di sini untuk bercakap.
Jadi, kami mahu menghormati dia
dan keluarganya, dan kata kami tak pernah lupakan Lourdes.
Saya nak orang kenal dia dan kata,
"Dia bukan sekadar nota kaki."
"Lourdes penting."
PENDENGARAN PAROL MATIAS REYES YANG SETERUSNYA
DIJADUALKAN PADA OGOS 2026.
KETIKA ITU, DIA LAYAK UNTUK PAROL.
BEBERAPA BULAN SELEPAS PENGGAMBARAN EPISOD INI,
CARLOS DISABITKAN KESALAHAN SERANGAN DARJAH KEDUA DAN UGUTAN
BAGI PERGADUHAN BAR DI DENVER PADA 2021 DAN DIJATUHKAN HUKUMAN PENJARA LIMA TAHUN.
JIKA ANDA ATAU KENALAN MENGALAMI PENDERAAN SEKSUAL,
MAKLUMAT DAN SUMBER BOLEH DIDAPATI DI WWW.WANNATALKABOUTIT.COM/MY
SETERUSNYA
Saya tak rasa NYPD
atau Majlis Perbandaran New York menjangkakannya.
Pergi!
Kami menuju ke Pusat Dagangan Dunia Satu.
Mak Cik Joanne saya bekerja di Menara Utara.
Saya kata, "Bagaimana nak ke sana untuk bawa dia keluar?"
Bangunan kedua terbakar!
Tingkat 78 bangunan terbakar. Saya tak tahu cara nak keluar dari sini.
Aduhai!
Menara itu runtuh!
Leftenan saya kata, "Lari!"
Pergi dari sini!
Saya nampak ramai paramedik. Dia kata, "Kami akan masuk balik ke dalam bangunan."
"Orang di sana perlu dikeluarkan."
Saya fikir, "Aku tak nak ahli bomba malukan aku. Aku nak tunggu sini."
9/11 membantu saya biasakan diri dengan bau kematian.
Kita akan tahu siapa kita sebenarnya. Kita akan faham erti kerja berpasukan.
Kita belum mati. Sambung kerja.
Terjemahan sari kata oleh Siti Salmi